**IARRTASAN 'LEASAICH'**

Airson an dà mhuinntireas, aig ìre a h-aon tha sinn a’ sireadh tuairisgeul goirid air a’ bheachd-smaoin. Tha sinn an dùil ceithir iarrtasan a chur air a’ gheàrr-liosta airson ìre 2 airson gach muinntireas.

Aig ìre 2, thèid stìpean de £150 a thabhann dhan luchd-ealain air a’ gheàrr-liosta gus fiosrachadh nas mionaidiche a thoirt seachad mun bheachd-smaoin agus mun mhiann aca agus thèid coinneamh uair a thìde a thabhann leis an sgioba leasachaidh luchd-ealain/ com-pàirteachadh cruthachail.

Cumaidh an luchd-ealain a h-uile còir air a’ bheachd-smuain aca aig an dà ìre. Thèid fios air ais a thoirt seachad aig an dà ìre.

**Airson Leasaich (Luchd-ealain sa choimhearsnachd):**

Bidh a h-uile tagradh, aig gach ìre, air a leughadh le pannal anns a bheil an sgioba Ceangal Cruthachail, còmhla ri dithis chomhairlichean ealain, Kevin P. Gilday agus Nasim Rebecca Asl.

Faodaidh sibh na h-uimhir de bheachdan ’s a thogras sibh a chur a-steach airson a’ mhuinntireis seo ach feumar tagraidhean fa leth a dhèanamh airson gach beachd.

Is e 06 Dàmhair an ceann-latha airson ùidh a nochdadh . Thèid fios a chur gu luchd-ealain mu bhuilean ro 23 Dàmhair.

Is e 10 Samhain an ceann-latha mu dheireadh airson tagraidhean Ìre a Dhà Thèid an co-dhùnadh deireannach innse ro 27 Samhain.

**Tha sinn an dùil aon phròiseact a thaghadh le ceann-latha tòiseachaidh ri aontachadh ach a bhios ron Mhàrt 2024.**

**Airson Leasaich (Luchd-ealain air a bheil ciorram):**

Thèid a h-uile tagradh, aig gach ìre, a leughadh le pannal de sgioba ealain Tèatair Nàiseanta na h-Alba, còmhla ri comhairlichean ealain bhon taobh a-muigh le eòlas beatha air ciorram. Thèid ainmean buill dhearbhte a’ phannail a chur ris an làraich-lìn nuair a thèid an dearbhadh.

Chan fhaod am prìomh neach-ealain/ cho-chruinneachadh/ chompanaidh ach aon bheachd a chur a-steach airson a’ mhuinntireis seo. Ach, faodaidh sibh ur beachd a chur a-steach agus cuideachd a bhith air ur n-ainmeachadh mar cho-obraiche air tagraidhean eile.

’S e an ceann-latha dùnaidh mu dheireadh gus ùidh a nochdadh 10m air 23 Dàmhair Thèid fios a chur gu luchd-ealain mu bhuilean ro 7 Samhain.

Is e 10 Samhain an ceann-latha mu dheireadh airson tagraidhean Ìre a Dhà Thèid an toradh deireannach innse ro 27 Samhain.

**Tha sinn an dùil aon bheachd a thaghadh airson crìochnachadh ro dheireadh a’ Chèitein 2024.**

**Feumaidh tagraichean gu Ìre a h-Aon de gach muinntearas Leasachaidh na h-aon cheistean coitcheann a fhreagairt:**

**Dè an t-ainm a th’ oirbh (neach-ealain/buidheann)**

**Innsibh dhuinn mur deidhinn agus mar a nì sibh obair?** (100 facal) no *suas ri 1.5 mionaid ann am bhidio no faidhle claisneachd*

**Innsibh dhuinn mun bheachd-smaoin no pròiseact a tha sibh airson toirt air adhart?** (300 - 500 facal) *suas ri 5-8 mionaidean ann am bhidio no faidhle claisneachd*

**Innsibh dhuinn mar a tha am moladh agaibh co-cheangailte ri aon no barrachd de na prìomhachasan againn?** (200 -400 facal) *suas ri 4 -6 mionaidean ann am bhidio no faidhle claisneachd*

**Càite a bheil sibh stèidhichte an Alba?** *Suas ri 1 mionaid ann am bhidio no faidhle claisneachd*

**Cuiribh strìochag an seo, ma tha sibh cofhurtail, innse dhuinn a bheil sibh** *:*

* Dubh, Donn, POC, bhon Diaspora Afraganach, an Diaspora Cairibianach, Diaspora Àisia an Ear, Diaspora Àisia an Ear-dheas, Diaspora Àisia a Deas, Diaspora Àisia an Iar agus an Ear Mheadhanaich, Latinx, tùsanach, dà-chinneadail / ioma-dhualchas
* bho ghnèithean air an iomallachadh a’ gabhail a-steach boireannaich, fir thar-ghnèitheach, neo-bhìnearaidh, neo-ghèilleach a thaobh gnè, dà-spioradach, neo-ghnèitheach, gnè-shùbailte agus daoine eadar-ghnèitheach
* ciorramach, bodhar, dall/gun làn chomas fradhairc, neurodivergent, no air a bheil droch shlàinte sam bith a’ gabhail a-steach tinneas leantainneach agus suidheachadh slàinte-inntinn
* bho dhachaidh le teachd a-steach ìosal
* LGBTQA+

*Tha sinn a’ toirt prìomhachas do thagraichean a tha air fulang bho às-dùnadh agus iomallachadh. Ma chuireas sibh a-steach bhidio no faidhle claisneachd, is urrainn dhuibh a ràdh “Tha, tha mi den bheachd gu bheil mi ann an aon no barrachd de na buidhnean a tha air an liostadh” no “Chan eil chan eil mi den bheachd gu bheil mi ann an aon no barrachd de na buidhnean a tha air an liostadh” no “Is fheàrr leam gun a bhith ag ràdh”*

**Stuthan taice** - ceanglaibh suas ri 4 nithean taic, agus ur Cunntas Beatha. Faodaidh stuthan taice a bhith a’ gabhail a-steach: ceanglaichean ri pìosan sna meadhanan, bhidiothan (gun a bhith nas fhada na 5 mionaidean uile gu lèir), dealbhan-camara, earrannan den sgrìobhadh agaibh.

Ma tha sibh airson ceangal ris an làraich-lìn/ris na meadhanan sòisealta agaibh a thoirt dhuinn, dèanaibh an seo e

**Am fiosrachaidh conaltraidh agad**

* An àireamh fòn agaibh
* An seòladh puist-dealain agaibh
* Na dòighean conaltraidh as fheàrr leibh:

Cuiridh sinn post-d gu gach tagraiche ag innse dhaibh mar a chaidh dhaibh.

Thèid cuireadh a thoirt do thagraidhean soirbheachail a dhol an sàs ann am pròiseas tagraidh aig Ìre 2.

Ma tha sibh a’ cur a-steach airson Leasaich (Luchd-ealain sa Choimhearsnachd), dèanibh cinnteach gun toir sibh iomradh sònraichte air na prìomhachasan againn is carson a tha sibh airson ur beachd a thoirt air adhart ann an/còmhla ri Ceann a Tuath Ghlaschu nuair a bhios sibh a’ freagairt cheistean mun phròiseact agaibh.

Aig ìre tagraidh leigibh fios dhuinn a bheil dad a bharrachd ann a bu mhath leibh innse dhuinn a thaobh mar a nì sinn conaltradh ruibh agus mu fheumalachdan sam bith eile ris an urrainn dhuinn cuideachadh? Faodaidh sibh sgrìobhainnean ruigsinneachd sam bith a luchdachadh suas (leithid liosta-fheumalachdan ruigsinneachd, aithris ruigsinneachd no Plana Taic Cosnaidh), ach bidh cothrom agaibh seo a cho-roinn leinn nas fhaide air adhart aon uair ’s gun deach ur taghadh nam b’ fheàrr leibh sin.

**Bu chòir tagraidhean a chuir a-steach tro Submittable to na ceanglaichean air**